**Αναγνώριση και Πρόληψη εγκεφαλικού επεισοδίου**

Νευρολογικές μελέτες αναφέρουν πως αν ένα εγκεφαλικό επεισόδιο αντιμετωπισθεί με νοσηλεία εντός 3 ωρών, τότε μπορεί να έχει τις λιγότερες δυνατές συνέπειες στην υγεία μας. Αντιλαμβανόμαστε έτσι λοιπόν, πόσο σημαντική είναι η αναγνώριση του και φυσικά η άμεση νοσηλεία του.

Όμως μερικές φορές η συμπτωματολογία του είναι δύσκολο να εντοπισθεί από τον ίδιο τον παθών. Αυτό μπορεί να αποβεί καταστροφικό ή μοιραίο για τη ζωή του. Ο εγκέφαλος μπορεί να υποστεί σοβαρή βλάβη με ποικίλες διαταραχές στον ασθενή.

Ένας επιτυχής τρόπος αναγνώρισης του εγκεφαλικού επεισοδίου από μη ειδικευμένους είναι η προσπάθεια επίτευξης των παρακάτω ενεργειών από τον παθόντα:

1. Ζητήστε του να χαμογελάσει.
2. Ζητήστε να ολοκληρώσει μία φράση.
3. Ζητήστε να σηκώσει ταυτόχρονα τα χέρια του με τεντωμένους τους αγκώνες.
4. Ζητήστε να βγάλει έξω τη γλώσσα του. Αν αυτή γέρνει προς μία πλευρά είναι ένδειξη.

Αν το άτομο δεν μπορεί να εκτελέσει σωστά κάποια από τα παραπάνω, είναι ένδειξη εγκεφαλικού επεισοδίου και θα πρέπει άμεσα να τύχει νοσηλείας. Καλέστε επειγόντως βοήθεια και περιγράψτε στους ειδικούς τα σημεία που εντοπίσατε. Η άμεση φροντίδα του παθόντα θα λιγοστέψει ή και θα εξαλείψει τις επιπτώσεις του εγκεφαλικού.

*Πηγή: physiasis.gr*